open-index/open-wikipedia-markdown huggingface dataset:
McMurdo Station

**McMurdo Station** er en amerikansk forskningsbase på sydspissen av Rossøya ved McMurdo-sundet i Antarktis. Den ligger i Ross Dependency som er biland til New Zealand. Stasjonen drives av USA gjennom United States Antarctic Program og ble etablert i 1956.

Stasjonen ligger på den sydligst tilgjengelige stedet for skip i Antarktis med bart fjell. Like i nærheten av basen ligger hytten som Robert Falcon Scott satte opp i forbindelse med Discovery-ekspedisjonen i 1902.

## Historie
McMurdo ble senter for forskning og transport under det internasjonale geofysiske år et globalt samarbeidsprogram med 66 deltakende nasjoner som varte fra 1. juli 1957 til 31. desember 1958. Den 3. mars 1962 ble et kjernekraftverk startet opp på basen. Kraftverket PM-3A var bygget opp av moduler som ikke veide mer enn i overkant av 13&nbsp;500 kilo hver, i tillegg til at størrelsen var slik at de kunne fraktes med Lockheed LC-130 (en ombygd variant av Lockheed Martin C-130 Hercules) fra den nærliggende flystripen på Williams Field. Strømmen som kraftverket produserte sparte store mengder diesel som ellers ville blitt brukt til å genere strøm. Kjernekraftverket ble demontert i 1972 og etter dette har dieselaggregater skaffet basen nødvendig strøm, blant annet til destillering av drikkevann. En plakett til minne om det første kjernekraftverket i Antarktis ble i 2010 oppført på lista over historiske steder og kulturminner i Antarktis.

## Basen i dag

McMurdo er det største samfunnet i Antarktis, og basen inneholder over 100 bygninger med plass til 1&nbsp;258 personer. Alt personell og utstyr som skal til Amundsen-Scott-basen på Sydpolen går igjennom McMurdo. Stasjonen er en moderne forskningsstasjon med havn, tre flystriper (hvorav to er sesongavhengige), en heliport, basen har også den eneste minibanken på kontinentet. Hoveddelen av arbeidet som gjøres på stasjonen er forskningsrelatert, men flesteparten av beboerne er ikke forskere, men personell med støttefunksjoner innen blant annet logistikk, IT og vedlikehold.

Årlig blir 42 millioner liter drivstoff og fem millioner kilo med forsyninger og utstyr levert basen med båt. Lasten inkluderer post, bygningsmaterialer, lastebiler, traktorer, mat og vitenskapelig utstyr. Isbrytere fra United States Coast Guard bryter en kanal gjennom den islagte McMurdo-sundet slik at forsyningsskipene kan nå Winter Quarters Bay for lossing. I tillegg flys det inn noe forsyninger og ikke minst personell til Williams Field. Ulike frukt og grønnsaker blir dyrket på basen i et drivhus ved hjelp av hydroponi.

McMurdo Station ligger omtrent tre kilometer fra Scott Base, en newzealandsk forskningsstasjon. Hele området ligger i Ross Dependency som New Zealand hevder rett til, selv om denne retten ikke anerkjennes av de fleste land. De senere år har det vært en del kritikk mot basen på grunn av ulike byggeprosjekt, særlig i tilknytning til Sydpoltraversen fra basen til Sydpolen.

## Referanser


## Eksterne lenker
*
Francis Arthur Bather

**Francis Arthur Bather** (født 17. februar 1863, død 20. mars 1934) var en britisk paleontolog.
Han sluttet seg til Department of Geology ved Natural History Museum i 1887. Kan ble kurator etter Arthur Smith Woodward i 1924, og trakk seg tilbake i 1928.

Bather fikk *Lyell Medal* fra Geological Society, hvor han også var president. Han var æresmedlem av Royal Geological Society of Cornwall, og ble valgt inn i Royal Society in 1909.

## Priser (utvalg)
* 1911 – Lyellmedaljen

## Bibliografi
* *The Genera and Species of Blastoidea* (1899)

## Referanser
Kirby’s Dream Land

**Kirby's Dream Land** er et videospill utviklet av HAL Labratory og utgitt av Nintendo til Game Boy. Spillet ble utgitt i 1992 og var Kirbys første spill. Spillet hadde god grafikk og fikk fire oppfølgere: Kirby's Adventure, Kirby's Dream Land 2 og
Kirby's Dream Land 3.

## Gameplay
Som mange andre plattform-spillere er nivåene delt inn et to-dimensjonalt plan hvor hovedpersonen, Kirby, kan bevege seg til venstre eller høyre så vel som å hoppe. Kirbys viktigste angrepsmetode er å puste inn fiender og gjenstander inn i munnen, hvorpå spilleren kan velge å svelge eller spytte dem ut som et stjerne-formet prosjekt. I tillegg til å løpe og hoppe, kan Kirby fly ved å blåse opp seg selv med en munnfull luft og klaffe med armene. Karakteren kan fly på ubestemt tid. Men i løpet av flyingen var Kirbys eneste angrepsmetode å holde fiender i munnen hans, frem til han velger å avbryte flyingen.

Spillet består av til sammen fem nivåer. Nivåene består av en rekke store rom forbundet med dører som fører Kirby til forskjellige områder, snarere enn de enkle kontinuerlige korridorene som er typiske for plattform-spill fra den tiden. Noen av disse dørene fører til skjulte områder eller alternative veier gjennom nivåene. Dørene fungerer også som kontrollpunkter som kan returnere spilleren til begynnelsen av et "rom" hvis de skulle dø i stedet for å begynne nivået på nytt. Hvis Kirby berører en fiende eller en farlig gjenstand, mister han en eller flere av livene sine - avhengig av fienden eller hindringen han har problemer med. Å miste alle liv resulterer i at spillet er over, og spilleren må begynne på nytt. Kirby kan gjenopprette tapt helse ved å spise mat, som kan finnes over hele verden.

Mot slutten av hvert nivå kommer en sjef som Kirby må slåss mot, for å skaffe seg en av de glitrende stjernene. De fleste motstanderne bekjempes ved å suge opp små gjenstander eller prosjektiler skapt av sjefens angrep, og spytte dem tilbake på motstanderen. Den tredje sjefen, Kaboola, kan bekjempes ved å bruke en ubegrenset versjon av Mint Leaf-gjenstanden, som inneholder ulike elementer. Det finnes også en rekke mindre motstandere i løpet av nivåene. På lik linje med andre plattform-spill utviklet i løpet av 1980-tallet, kan spilleren samle opp poeng ved å beseire fiender eller samle på gjenstander. Ett ekstra liv blir gitt når spilleren har fått tak i nok poeng.

## Handling
Kirbys drømmeverden ligger i det fiktive landet Dream Land, som ligger på en liten stjerne-formet planet langt, langt borte fra jordkloden. Dream Landers er et veldig fredelig og bekymringsløst folkeslag. King DeDeDe har stjålet all maten til innbyggerne i Dream Land. Nå må Kirby reise gjennom fem nivåer, så han til slutt tar tilbake maten og redder Dream Land fra DeDeDe.

## Referanser


## Eksterne lenker
*
Askim Kulturhus

**Askim Kulturhus** ligger midt i Askim sentrum i samme bygg som Østfoldbadet. Askim kulturhus er bygget i lokalene til den gamle kinoen i Askim. Det nye kulturhuset sto ferdig i 2002.

## Histore
I desember 1999 ble det fattet et vedtak om ombygging av Gamlekinoen til nytt kulturhus. I desember 2002 startet entreprenøren Hersleth byggingen av kulturhuset. 
Opprinnelig skulle kulturhuset ha blitt åpnet den 20. november 2003, men åpningen ble forsinket til 29. februar 2004 grunnet underslag i økonomien. Kommunen kjøpte kulturhuset for 30 millioner, og tok opp ekstra lån for å fiansiere kjøpet.

I februar 2004 ble kulturhuset innviet med forestillingen «Åpent hus», og konsert av Øystein Sunde.

## Referanser


## Eksterne lenker
*
Komorisk franc

**Komoriske franc** (fransk: *franc comorien*, arabisk: فرنك قمري) er valutaen på Komorene. Den er inndelt i 100 centimes, men centimes er ikke lenger i bruk.

Francen er låst til euroen, slik at 1 euro = 491,96775 franc. 

## Se også
*Komorenes sentralbank
Kate Mosse

**Katherine Louise Mosse** (født 20. oktober 1961) er en britisk forfatter og fjernsynsmedarbeider. Hun er kjent for sin spenningsroman *Labyrinten*, 2005, som har blitt oversatt til mer enn 37 språk.

## Liv og virke
Hun er født i Chichester i West Sussex og har sin utdannelse fra mellomskolen i Chichester og New College ved Universitetet i Oxford. Mosse debuterte med romanen *Eskimo Kissing* i 1996 om en ung adoptert kvinne som søker sin bakgrunn. Den ble etterfulgt av thrilleren *Crusifix Lane* i 1998. Hun fikk et internasjonalt gjennombrudd med romanen *Labyrinten* (*Labyrinth*) i 2005 som er oversatt til 37 språk. Filmatiseringen av denne boken ble påbegynt i 2011. Det er en eventyrfortelling med handling både fra middelalderen og nåtiden. Romanen spøkelsesthrilleren *Gravkammer*, ble lansert i Norge i juni 2008. *Vintergjenferd* er basert på en novelle (*The Cave*, Grotten) som hun skrev mange år tidligere.

Hun er virksom som programleder på fjernsyn i *Readers' and Writers' Roadshow* på BBC 4, og i radio. I tiden 1998-2001 var hun direktør for Chichesters teaterfestival. I 1996 var hun med på å starte opp Orange-prisen for skjønnlitteratur. Hun skriver fast for *The bookseller* og argumenterer mot stengning av offentlige bibliotek i Storbritannia.

Mosse er offiser (OBE) av Order of the British Empire.

## Bibliografi
### På norsk
* *Labyrinten* (2007)
* *Gravkammer* (2009)
* *Vintergjenferd* (2011)
* *Citadell* (2013)

## Referanser


## Eksterne lenker
* 
* 
*  Kate Mosses offisielle nettside i Storbritannia
*  Kate Mosses offisielle nettside i USA
*  Kate Mosses bøker på forlagets nettside
*  Kate Mosses nettside for ''Labyrinten'' og blogg
Jermak Timofejevitsj

**Jermak Timofejevitsj** (russisk: Ерма́к Тимофе́евич; født mellom 1532 og 1542, død 5. eller 6. august 1585), var en kosakk-leder og utforsker av Sibir. Hans utforsking av Sibir markerte begynnelsen på Russlands ekspansjon inn i denne regionen og koloniseringen der.  

## Liv og virke
### Bakgrunn
Jermaks herkomst er omspunnet av rykter. Før han tok tjeneste hos Stroganov-sdlekten skal han ha vert elvepirat på Volga. Andre hevder at han hadde deltatt i krigen mot Polen-Litauen.

### Navn
«Timofejevitsj» er hans patronym, ikke etternavnet, så i referanser må han slås opp som «Jermak» eller «Jermak Timofejevitsj». Etternavnet hans, hvis han hadde et, er ukjent.

### Kolonisering øst for Uralfjellene
I 1558 mottok Stroganov-familien sin første bevilling for kolonisering av «det rikholdige området langs elva Kama», og i 1574 også for landområder over Uralfjellene langs elvene Tura og Tobol. De fikk også tillatelse til å bygge flere fort langs elvene Ob og Irtysj. Rundt 1577 leide Stroganovene inn kosakk-lederen Jermak for å beskytte landområdene sine mot angrep fra den sibirske khanen Kutsjum.   

I 1579 eller 1581 begynte Jermak sin reise inn i dypet av Sibir. Etter noen få seirer over khanens hær, slo Jermaks folk Kutsjums hovedstyrke ved slaget ved Tsjuvasjneset, et tre dager langt slag (23.–25. oktober 1582) ved bredden av Irtysj. Restene av khanens hær trakk seg tilbake til steppene. 26. oktober erobret Jermak Qashliq, hovedstaden i Sibir-khanatet, 17&nbsp;km fra byen Tobolsk). Kutsjum hadde fremdeles nok styrker til å kjempe imot, og angrep plutselig Jermak midt på natt til 6. august 1585, og drepte mesteparten av hans folk. Jermak ble såret og prøvde å svømme over elva Vagaj (en sideelv til Irtysj), men druknet under vekten av sin egen ringbrynje. Restene av Jermaks styrker, under M. Mestsjerjaks kommando, trakk seg tilbake fra Qashliq. 

Jermaks utforsking av Sibir er gjengitt i de såkalte Sibir-krønikene. Hans liv og død har vært gjenstand for tallrike russiske sanger, bøker og malerier siden 1500-tallet.

## Referanser


## Eksterne lenker
* 
* Jermak Timofejevitsj
Innkjøpsordningen for musikk

**Innkjøpsordningen for musikk** er en statlig støtteordning for norske plateutgivelser, etablert i 1985. Formålet med ordningen er å «stimulere til et mangfoldig og kreativt produksjonsmiljø for fonogram med musikk av utøvere og komponister i Norge». Ordningen ble etablert etter mønster av innkjøpsordningene for litteratur.

Ordningen administreres av Norsk kulturråd, og er en *selektiv* innkjøpsordning; om lag tyve prosent av de påmeldte platene blir innkjøpt. De innkjøpte blir spredt i 555 eksemplarer, til bibliotek, kulturskoler og lignende institusjoner.

Innkjøpsordningen byttet i 2009 navn fra "Innkjøpsordningen for fonogram" til "Innkjøpsordningen for musikk".

## Eksterne lenker
* kulturrad.no/innkjopsordningen_for_musikk
Qashliq

**Qashliq**, **Isker** eller **Sibir** (tatarisk: *Qaşlıq* eller *İskär*) var en middelaldersk (1300- 1500-tallet) by ved elva Irtysj' høyre bredd (rundt 16&nbsp;km sørøst for dagens Tobolsk). Den var hovedstad i Sibir-khanatet fra slutten av 1400-tallet. Perioden med mest utvikling var på første halvpart av 1500-tallet. I 1582 ble byen inntatt av kosakk-styrkene til ataman Jermak. Den ødelagte byen ble gjenerobret av tatarene i 1585, men ble permanent ødelagt i 1587.

Den nærliggende byen Tobolsk ble grunnlagt i 1587. Ruinene av Qashliq blir vanligvis kalt *[[Kutsjum]]s fort* av dagens russere.

## Referanser
Komorenes sentralbank

**Komorenes sentralbank** (Banque Centrale des Comores – BCC) er sentralbanken på Komorene, en øystat i Indiahavet, øst for Afrika.

## Om sentralbanken
Statuttene til BCC erklærer at Styret skal ha 8 medlemmer, som skal velges av regjeringen, den franske sentralbanken (Banque de France) og den franske regjeringen. Stillingen som visedirektør skal innehas av en fransk embetsmann, som er ansvarlig for pengepolitikken. Siden 19. november 1999 har de hatt en fast valutakurs, der valutaen er bundet til euro Overnight Index Average (EONIA), slik at én euro = 491,96775 FC. Dette har bidratt til å stabilisere rentedifferansen med euroen. 

Den komoriske francen er garantert av Frankrike.

BCC har et pålagt reservekrav på 20% av sine forpliktelser. BCC har også ansvaret for overvåking av finansnæringen. De har hovedkontor i Moroni, og sentralbanksjefen er Younoussa Imani.

BCC styrer også renten til bankene, på grunn av mangel på konkurranse. Siden 1. mars 2004 kan bankene sette utlånsrenten sin til mellom 8% og 14%, mens innskuddsrenten skal være 3%. Sentralbanken styrer ikke bankenes utlånspolitikk lenger. 

## Komorenes banksystem
Det komoriske banksystemet består av tre banker; Sentralbanken (BCC), Industri- og handelsbanken for Komorene (Banque pour l’Industrie et pour le Commerces -Comores &ndash; BIC-C) og Komorenes utviklingsbank (Banque de Développement des Comores &ndash; BDC). I tillegg har Société Nationale des Postes et des Services Financiers (SNPSF) og de to agentbankene SANDUK og MECK en viktig rolle på Komorene. 

## Sentralbanksjef
Per mai 2025 er Younoussa Imani sentralbanksjef.

## Se også
*Liste over verdens sentralbanker
*Komoriske franc

## Referanser


## Eksterne lenker
*
Isabelle Aubret

**Isabelle Aubret** (født **Thérèse Coquerelle** 1938) er en fransk sangerinne.

Aubret vant Eurovision Song Contest i 1962 hun representerte Frankrike med sangen «Un premier amour» («Den første kjærlighet»), med musikk komponert av Claude-Henri Vic og tekst av Roland Stephane Valade. I 1968 deltok hun nok en gang i konkurransen for Frankrike og endte som nummer tre med «La source» («Våren») med musikk av Daniel Faure og tekst av Henri Dijan og Guy Bonnet.

Aubret var videre med i de franske nasjonale finalene flere andre år. Hennes første forsøk var i 1961 med sangen «Le gars de n'importe où». Hun ble nummer to dette året. Hun ble også nummer to i 1970 da hun sammen med Daniel Bératta sang «Olivier, Olivia». Hun gjorde det ikke fullt så bra da hun ble nummer seks av syv i den andre semifinalen i 1976 med «Je te connais déjà». Siste gang hun prøvde seg var i 1983, da hun sang den patriotiske «France, France» og ble nummer tre.

## Diskografi (utvalg)
* 1969: *Isabelle Aubret*
* 1981: *Liberté*
* 1984: *Le monde chante*
* 1987: *Vague à l'homme*
* 1989: *1989*
* 1990: *Vivre en flèche*
* 1990: *Allez allez la vie*
* 1991: *In love*
* 1992: *Coups de cœur*
* 1992: *Isabelle Aubret chante chante Aragon*
* 1993: *Isabelle Aubret chante Ferrat*
* 1993: *C'est le bonheur*
* 1995: *Elle vous aime* 
* 1995: *Isabelle Aubret chante Brel*
* 1997: *Isabelle Aubret chante pour les petits et les grands*
* 1997: *Changer le monde*
* 1999: *Parisabelle*
* 2001: *Le paradis des musiciens*
* 2001: *Bobino 2001*

## Referanser


## Eksterne lenker
* 
* 
* 
*  Biografi fra Radio France International
M29 Weasel

**M29 Weasel** er et beltekjøretøy fra andre verdenskrig. Den ble produsert av Studebaker, og var beregnet på bruk på snø.

De første hadde 15 tommer brede belter, senere versjoner hadde 20 tommers belter (50 cm).
M29C 'Water Weasel' var amfibieversjonen. 

I Norge ble Weaselen brukt i flere militære avdelinger. Vernepliktige soldater ble kjent med kjøretøyet og navnet, som etterhvert gikk inn i hverdagsspråket som navn på et hvilket som helst lett- eller upansret beltekjøretøy til generelle transportformål.

## Eksterne lenker
*
Fagbladet

***Fagbladet*** utgis av Fagforbundet og distribueres til forbundets medlemmer, hovedsakelig i kommunal sektor. *Fagbladet* er det største tidsskriftet i norsk fagbevegelse, og har et opplag på nesten 400&nbsp;000. Papirutgaven kommer ut ti ganger i året. I tillegg publiseres det daglige nyheter på fagbladet.no

*Fagbladet* ble stiftet da Norsk Kommuneforbund og Norsk Helse- og Sosialforbund slo seg sammen til Fagforbundet i 2003. Ansvarlig redaktør er Eva Ler Nilsen.

Målgruppa er medlemmer i Fagforbundet, elever i videregående skole og studenter, ansatte og politikere i kommuner og fylkeskommuner, rikspolitikere og ansatte i departementene.

*Fagbladet* blir redigert i tråd med Redaktørplakaten og Vær varsom-plakaten og er medlem av Fagpressen.

## Redaktører

* Eva Ler Nilsen fra 2019
* Hege Breen Bakken fra 2016 til 2019
* Kirsti Knudsen fra 2009 til 2016

## Eksterne lenker
*
Jämtön

**Jämtön** er et tettsted i Luleå kommune i Norrbottens län i landskapet Norrbotten i Sverige. I 2010 hadde tettstedet 237 innbyggere.

## Referanser
EM i fotball 2008 Gruppe D

**[[EM i fotball 2008]]s gruppe D.**

**Lag som er kvalifisert til kvartfinale (motstander i kvartfinalen):**
*Spania (Italia)
*Russland (Nederland)

*Alle tider er lokale, og samme som i Norge ([[Central European Summer Time|UTC+2]])*

## Spania - Russland

## Hellas - Sverige

## Sverige - Spania

## Hellas - Russland

## Hellas vs Spania

## Russland - Sverige
MB «Bitihorn»

**MB «Bitihorn»** er en motorbåt som går i rute på innsjøen Bygdin. Ruta går fra Bygdin via Torfinnsbu Turisthytte til Eidsbugarden. Hver sommer frakter båten ca. 10&nbsp;000 passasjerer. Ruta betjenes fra siste helgen i juni til midt i september. Det har vært motorisert båtferdsel på Bygdin siden 1905 og «Bitihorn» ble sjøsatt i 1912. Båten har ført post i nesten helt fra starten og bar derfor postflagg med splitt helt fram til 2019.

## Tekniske fakta om båten
Bitihorn er bygg nr. 19 ved Glommen Mekaniske verksted AS i Fredrikstad og ble bygget i 1912 på oppdrag av A/S Jotunheimen og Kristoffer Kvame, eier av Eidsbugarden Hotell. Delene ble i juni 1912 fraktet med jernbane til Fagernes, deretter med hest til Bygdin der båten ble montert. En forlengelse tegnet av skipsingeniør Per G. Klem ble bygget samme sted i 1976, og montert på Bygdin i 1977. Båten er 65 fot lang (55 før forlengelsen), 12 fot bred og dypgående er ca. 4 fot.

Bitihorn ble opprinnelig bygget for 70 passasjerer. Etter forlengelsen i 1977 ble den sertifisert for 120 passasjerer, men ble ett eller to år etterpå nedjustert til dagens 98 passasjerer pluss to mannskap

Fra 1912 til 1982 bestod mannskapet av kaptein, maskinist og dekksgutt. Da båten fikk ny motor i 1982 ble styrepanelet for maskinen flyttet til styrhuset, og mannskapet redusert til dagens to.

## Oppgraderinger og større vedlikeholdsarbeid de senere år

*2019: Ny Simrad kartplotter med 4G radar
*2012: MB «Bitihorn» får baugpropell. 
*2011: MB «Bitihorn» får hydraulisk styring. 
*2006: MB «Bitihorn» får sin første radar. 
*2005: Nye master. 
*2003: Ny motor og styrepanel. 
*1998: Omfattende vedlikehold av slipp for vinteropplag. 
*1996: Nytt fordekk utført av Hardanger Fartøyvernsenter.
*1995: Omfattende restaurering av salongen utført av Nils H. Heen. 
*1993: Nytt akterdekk utført av Hardanger Fartøyvernsenter.

## Eksterne lenker
* M/B Bitihorn - JVB Offisiell nettside
* Jotunheimen Nasjonalpark: Transport
Obsja

**Obsja** (russisk: Обша) er ei elv i Smolensk og Tver oblast i Russland, Den er ei sideelv til Mezja (i Vestre Dvinas nedbørfelt), og har sine kilder på Smolenskhøydene. Elva er 153 kilometer lang, og har et nedbørfelt på . Middelvannføringen er på .

Byen Belyj ligger ved Obsja.

## Referanser
Mezja (Tver oblast)

**Mezja** (russisk: Межа) er ei elv i Tver oblast i Russland. Den har sitt utspring på Valdajhøydene, og renner vestover til samløpet med Vestre Dvina. Elva er 259 kilometer lang, med et nedbørfelt på  og en middelvannføring på . Byen Nelidovo ligger ved Mezjas bredder.

## Referanser
Tom Ford (snookerspiller)

**Tom Ford** (født 17. august 1983 i Leicester) er en engelsk profesjonell snookerspiller.

Som juniorspiller spilte han flere ganger mot Mark Selby, som også er fra Leicester. Ford sin beste prestasjon kom i Malta Cup 2005 hvor han slo Ken Doherty, men tapte for Stephen Hendry i kvartfinalen. Under Grand Prix 2007 gjorde han et maksimum break i en kamp mot Steve Davis. Prestasjonen var ekstra imponerende siden Ford knapt hadde sovet natten før på grunn av magesmerter og skrev seg selv ut fra sykehuset om morgenen slik at han kunne spille.

## Referanser


## Eksterne lenker
*
Byggøl

**Byggøl** er et alkoholholdig øl som brygges av bygg, vann og gjær. Blant annet blir maltwhisky fremstilt av byggøl som destilleres.

De tidligste funnene av byggøl er fra Midtøsten omtrent 9 000 år gamle.

## Referanser
Soufrière Hills

Vulkanen **Soufrière Hills** (fransk/engelsk: *Svovelåsene*) er en aktiv stratovulkan som med sine mange lavadomer danner en fjelltopp på den karibiske øya Montserrat. Etter en lang uvirksom periode ble den i 1995 aktiv igjen, og har fortsatt å være i utbrudd siden den gang. Utbruddene har gjort mer en halvparten av Montserrat ubeboelig, ødelagt hovedstaden Plymouth, og forårsaket omfattende evakueringer: Cirka to tredjedeler av befolkningen har forlatt øya. Seismisk aktivitet har skjedd i 1897–98, 1933–1937, og igjen i 1966–1967, men utbruddet som begynte den 18. juli 1995 ble det første siden 1700-tallet. Da pyroklastiske strømmer og gjørmestrømmer begynte å forekomme jevnlig ble hovedstaden Plymouth evakuert. Noen få uker etter evakueringen ødela en pyroklastisk strøm byen. Et stort utbrudd den 25. juni 1995 resulterte i at 19 personer omkom. Øyas flyplass havnet direkte i banen til en av de største pyroklastiske strømmene og ble ødelagt. Montserrats turist-industri ble også ødelagt. Regjeringene i Storbritannia og Montserrat ledet hjelpearbeidet, inkludert en pakke på £ 41 millioner til befolkningen i Montserrat.

Vulkanen er andesitisk i natur og det nåværende mønsteret av aktivitet omfatter perioder med kuppel vekst, avbrutt med korte perioder med sammenbrudd av lavadomen som resulterer i pyroklastiske strømmer og eksplosive utbrudd. Den 24. desember 2006, var striper i rødt fra pyroklastiske strømmer synlig. Den 8. januar 2007, ble en evakueringsordre gitt til områder i Lower Belham Valley som påvirket ytterligere 100 personer. 

Vulkanen har blitt en av de mest nøye overvåkende vulkaner i verden siden utbruddet begynte, med Montserrat Volcano Observatory som tar detaljerte målinger og rapporterer sin aktivitet til regjeringen og befolkningen på Montserrat. Observatoriet drives av British Geological Survey under kontrakt til regjeringen i Montserrat.

## Referanser


## Se også
*Når katastrofen inntreffer
Amuze

**Amuze** var et svensk videospillselskap liggende i Solna i Sverige. Selskapet ble grunnlagt i 1996 av John Kroknes og Stefan Holmqvist. Amuze er best kjent for å utvikle spillet Headhunter og dets oppfølger Headhunter Redemption.

## Spill
Amuze ga ut to spill i Headhunter-serien som begge ble utgitt av SEGA. Oppfølgeren, Headhunter Redemption, ble utgitt i 2004.

### Headhunter

Headhunter er et spill utviklet av Amuze for Sega Dreamcast og PlayStation 2-konsoller. Dreamcast-versjonen av spillet ble bare distribuert i Europa av BigBen Interactive.

Det meste av spillet styres gjennom en tredje-person-shooter ved navn Jack Wade. Jack reiser mellom de viktigste nivåene av spillet på sin motorsykkel, og dette former et billøp. Dette styres gjennom en motorsykkel hvor blant annet akselerasjon og oppbremsing kontrolleres ved hjelp av sensitive analoge utløserknapper på Dreamcasts kontrollblokk.

Musikken til spillet ble komponert av Richard Jacques og innspilt på Abbey Road Studios.

### Headhunter Redemption

Headhunter Redemption er oppfølgeren til Dreamcast og PlayStation 2s spill Headhunter. Headhunter Redemption ble lansert i Europa for Xbox og PlayStation 2 den 31. oktober 2003. Spillet ble senere utgitt i Nord-Amerika den 21. september 2004.

20 år etter Bloody Mary Virus (utgitt i opprinnelige Headhunter) finner Jack og hans nye partner Leeza X ut noe mystisk når de prøver å stoppe noen våpensmuglere. Paret møter motstand fra Glass Skyscrapers, og på deres vei møter Jack og Leeza også sin frykt idet de prøver å redde en kaotisk verden. Jack, som mistet sin sønn gjennom noen underjordiske stryker, finner ut at han fortsatt kan  være i live.

## Fremtid

Økonomisk motstand førte til at Amuze måtte legge ned. Headhunter Redemption ble altså det siste spillet utgitt av Amuze noen gang. Den offisielle hjemmesiden er fremdeles aktiv, men har ikke blitt oppdatert siden studioet stengte våren 2005. På sitt mest produktive, i 2003, hadde Amuze over 50 ansatte og mulighetene var mange.

## Eksterne lenker
*
Foppe de Haan

**Foppe de Haan** (født 26. juni 1943 i Lippenhuizen i Friesland) er en nederlandsk fotballtrener som er midlertidig trener for SC Heerenveen.

De Haan er tidligere trenger for Nederlands U21-landslag, og vant U21-EM i 2006 og U21-VM i 2007. I perioden 1985 til 2004 var han trener for SC Heerenveen, og oppnådde sitt beste resultat i 1999 med en andreplass i Eredivisie.

De Haan ble ridder av Oranje-Nassau-ordenen i 2004.

## Referanser


## Eksterne lenker
*
Bian Liunian

**Bian Liunian** (forenklet kinesisk: 卞留念; tradisjonell kinesisk: 卞留念; pinyin: *Biàn Liúniàn*) er en kinesisk musiker og komponist. Han var ansvarlig for produksjonen av musikken til avslutningsseremonien for Sommer-OL 2008 i Beijing. Han spiller to-strenget erhu, et kinesisk folkemusikkinstrument i slekt med fele. Han spiller i tillegg 200 andre instrumenter, og som komponist lager han årlig 200 komposisjoner.

Han har vært musikkdirektør i en årrekke for CCTVs nyttårsgalla, et av de programmer som har flest seere i verden.

## Norgesturné
Bian Liunian har vært på Norges-turne flere ganger. Siste gang var i 2007, da han spilte sammen med fiolinisten Henning Kraggerud, pianisten Christian Ihle Hadland og den kinesiske vokalisten Wang Yan i Voss, Nøtterøy, Oslo Fredrikstad, Steinkjer, Kvinesdal, Skien, Sandnes og i Trondheim. I tillegg til å spille kinesisk folkemusikk og egne komposisjoner, spiller Liunian også Edvard Griegs komposisjoner.

## Referanser


## Eksterne lenker
* Kinesisk kulturfestival 2007
* Grieg på kinesisk
Île du Levant

**Île du Levant** er ei øy utenfor den franske middelhavskysten, og er en del av øygruppa Îles d'Hyères. Det meste av øya er avstengt, og brukes som testområde for missiler. Øya er også kjent for flere nudiststrender.

## Eksterne lenker
*
Majorstuen skole

**Majorstuen skole** (også *Majorstua skole*) er en barne- og ungdomsskole på Majorstuen i bydel Frogner i Oslo.

Skolen ble tegnet av arkitekt Bredo Berntsen. Første byggetrinn sto ferdig i 1908 og inkluderte oppgang C, D og E. Skolen hadde fra starten av 1557 elever. Elevene var i begynnelsen delt i rene gutte- og jenteklasser, og hadde også separate skolegårder. På det meste gikk det 1998 elever på Majorstuen skole.

Majorstuen skoles korps «Peik» ble opprettet i 1928. Korpset omfatter i dag både Majorstuen skole og Skøyen skole. Majorstuen skole har også sangkoret «Rødhettene», stiftet i 1948. 

I forbindelse med total rehabilitering av skolen fra 2012 til 2014 var 1 - 4. trinn midlertidig plassert på Skøyen skole og 5 - 10. trinn ved Huseby leir. Til skolestart 2014 var elevene tilbake på den nyrehabiliterte skolen.

De fleste elevene fra Skøyen skole, sogner til Majorstuen skoles ungdomstrinn.

## Rektorer
* 2020-: Katrine Sølvberg (fra Nordtvet skole)
* 2020: Anette Reme (fungerende)
* 2009-2020: Marianne Mette Stenberg (fra Bærums verk skole, til Fyrstikkalleen skole)
* 1989-1996: Elin Bonde (til Ringstabekk skole)

## Majorstuen vs. Majorstua
Det brukes ulike skrivemåter til navnet på både området og skolen. Da stedsnavnet første gang skulle skrives ned var uttalen «Majorstua» (hunnkjønnsord), men etter de gjeldende skrivereglene i det danske språket ble navnet ført som «Majorstuen». Dette var fordi hunkjønnsord på dansk endte på -en, enda dette i norsk var endinga for hankjønn. Hankjønnsord tok i danske dialekter endinga -i, men hankjønnet har i skriftlig dansk gått ut av bruk slik at hunkjønnets bøying har blitt brukt i et nytt felleskjønn som følgelig har oppstått. Språkreformene i bokmål på 1900-tallet førte med seg en gradvis overgang fra dansk felleskjønn til norsk han- og hunkjønn, og Oslo kommune gjorde på et tidspunkt skrivemåten om til «Majorstua». Kartverket forvalter Sentralt stedsnavnregister i henhold til stadnamnlova og bruker den offisielle skrivemåten som Utdanningsetaten i Oslo benytter, «Majorstuen skole». Variasjon i endingene -a og -en gjenspeiles også i navn på andre virksomheter i området, som bruker begge formene. Uttalen er en identitetsmarkør og skoleeier, Oslo kommune, synes å ha tatt et standpunkt.

## Referanser


## Eksterne lenker
* 
*
Statens sikkerhetshøgskole

**Statens sikkerhetshøgskole** var en høgskole for maritim utdanning, etablert i Haugesund i 1991, som en fusjon mellom Haugesund Maritime Høgskole og Statens Havarivernskole. Skolen ble i 1994 fusjonert inn i Høgskolen Stord/Haugesund.

Skolen ble etablert fra 1.8.1991, etter vedtak i regjeringen høsten 1990. I *Nytt fra Utdannings- og forskningsdepartementet* nr. 16 i 1990 heter det:
:«Etter tidligere avklaring i Regjeringen pågår nå arbeidet med sammenslåing av Statens Havarivernskole og Haugesund Maritime Høgskole. De to institusjonene representerer kompetanse som vil utfylle hverandre og danne en naturlig basis for en mer målrettet virksomhet innen sikkerhets- og beredskapsopplæring der også viktige miljøhensyn skal trekkes inn. Det er et stort og udekket behov for en større kompetanse på dette felt innen en rekke næringer som bl.a. offshore, skipsfart og i landbasert virksomhet. Forholdene ligger særdeles godt til rette for en god utdanning innen sikkerhet og beredskap i Haugesund ut fra de ressurser som allerede finnes i øvingsanlegg og i selve fagmiljøet. Det er departementets forutsetning at den nye sikkerhetshøgskolen skal legge særlig vekt på skolering i forebyggende sikkerhetsarbeid.»

I 2000 ble havarivernskolens Avdeling for sikkerhetsopplæring i Bleivik skilt ut fra høgskolen som eget aksjeselskap; ResQ A/S (Maersk Training fra 2023).

## Referanser
Samarra

**Samarra** (arabisk: سامراء) er en by i provinsen Salah ad Din i Irak. Den ligger like ved elven Tigris, og 120 km fra hovedstaden Bagdad. Befolkningen er anslått til å være rundt 160 000.

På 800-tallet ble Samarra hovedstad for Abbaside-kalifatet, og har fremdeles byyplanen, arkitekturen og kunst fra denne tid. Den store moskeen i byen, med sin berømte spiralminaret, er et eksempel. I 2007 utropte UNESCO byen til verdensarvsted, og klassifiserte den samtidig som verdensarv i fare.

Tusenvis av pilegrimer reiser hvert år til byen for å se den berømte moskeen Al-Askaria som ble bygd på 1600-tallet og er viktig for sjiamuslimene. Den inneholder gravstedene til den 11. og 12. sjiaimamen, Ali al-Hadi og Hasan al-Askari. Denne moskeen ble utsatt for et bombeangrep 22. februar 2006.

## Referanser


## Eksterne lenker
*
Verdensrekordhistorikk på 100 m brystsvømming

Dette er listen over **Verdensrekord historikken på 100 m [[brystsvømming]]**. Den første verdensrekorden på langbane (50 meter) svømming for herrer ble godkjent av FINA i 1961, mens damenes verdensrekord tider (50 meter) ble offisielt godtatt i 1958. Verdensrekorder for kortbane (25 meter) for begge kjønn ble godkjent av FINA fra mars 1991.

## Menn
### Langbane

#### Langbaneresultater som ikke ble godkjent

### Kortbane

## Kvinner
### Langbane

### Kortbane

## Referanser


## Eksterne lenker
*  Zwemkroniek - verdens rekorder
Ullatti

**Ullatti** (nordsamisk: *Ullát*) er et tettsted i Gällivare kommune i Norrbottens län i landskapet Lappland i Sverige. Det ligger rundt femti kilometer øst for Gällivare. I 2010 hadde tettstedet 213 innbyggere.

## Referanser
Ouessant

**Île d'Ouessant** er ei øy og en kommune i departementet Finistère i regionen Bretagne nordvest i Frankrike. Øya er Frankrikes nordvestligste punkt, og er ofte det siste en ser av Europa når en forlater verdensdelen med skip. På bretonsk heter øya *Eusa* eller *Enez-Eusa*, på engelsk *Ushant*, mens norske sjøfolk kaller den *Høysang*.

Den norske betegnelsen «Høysang» kom av at øya hadde en meget kraftig gnistsender i radioens barndom med en karakteristisk høy tone. Norske radiotelegrafister forvansket derfor Ouessant til Høysang. Navnet Høysang ble hengende ved senere moderne sendere for skipsfarten på samme sted. Gnistsenderen ble også benyttet av den franske marinen da den hadde usedvanlig lang rekkevidde. Høysang var ofte den første europeiske senderen for skipsfarten som radiotelegrafistene hørte når skipet deres kom over Atlanterhavet eller sydfra.
__NOTOC__
## Befolkningsutvikling
***Antall innbyggere i kommunen Ouessant***


ImageSize  = width:350 height:200
PlotArea   = left:50 right:20 top:25 bottom:30
TimeAxis   = orientation:vertical 
AlignBars  = late
Colors = 
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period     = from:0 till:2000
ScaleMajor = unit:year increment:200 start:0 gridcolor:linegrey
PlotData =
  color:cobar width:19 align:left
  bar:1968 from:0 till:1814
  bar:1975 from:0 till:1450
  bar:1982 from:0 till:1221
  bar:1990 from:0 till:1062
  bar:1999 from:0 till:926
  bar:2008 from:0 till:856
PlotData=
  textcolor:black fontsize:S
  bar:1968 at: 1814 text: 1814 shift:(-8,5)
  bar:1975 at: 1450 text: 1450 shift:(-8,5)
  bar:1982 at: 1221 text: 1221 shift:(-8,5)
  bar:1990 at: 1062 text: 1062 shift:(-8,5)
  bar:1999 at: 926 text: 926 shift:(-8,5)
  bar:2008 at: 856 text: 856 shift:(-8,5)


Referanse:INSEE

## Referanser


## Eksterne lenker
* 
* Turistkontorets webside
Påläng

**Påläng** er et tettsted i Kalix kommune i Norrbottens län i landskapet Norrbotten i Sverige. I 2010 hadde tettstedet 278 innbyggere.

## Referanser
Sortiport

En **sortiport** (fra fransk *sortie*, «utgang» og latin *portus*, «dør») er en port i en middelalderfestning. I enkelte sammenhenger brukes begrepene lønndør, bakdør eller sidedør. En sortiport kan dermed være en hemmelig utgang fra en festning. Porten kan benyttes til å bringe kurérer og forsyninger ut eller inn. Den kan også brukes for å la prominente personer rømme fra festningen.

I militær sammenheng brukes *sortie* om et utfall mot fienden. En sortiport gir mulighet for forsvarerne å komme frem foran festningen og gjøre et utfall mot beleirerne. Dette for å forstyrre bygging av løpegraver, ødelegge eller erobre beleiringsutstyr eller forstyrre angriperne på annet vis. Etter et slikt utfall trekker en seg tilbake til festningen.

En sortiport blir anlagt slik at en om mulig ikke kommer under angrep umiddelbart utenfor porten, men kan bringe egne mannskaper ut i tilstrekkelig antall før et utfall.

## Eksempler

Ved Fredrikstad festning er det tre porter som betegnes som sortiporter. Disse portene gir imidlertid ikke umiddelbar tilgang til forterrenget idet en må i båt for å krysse vollgraven og betegnelsen kan være noe misvisende. Disse portene gir en gjennomgang for kanoner og mannskaper gjennom øvre voll frem til festningens fossebre, den nedre vollen. Ganske vanlig er det også at en slik «sortiport» videreføres i en bro over til et forranliggende ravelin.

En sortiport i en vollfestning er gjerne en smal, mørk lang tunnel under øvre voll. En slike gjennomgang får gjerne tilnavnet «svarteporten».

## Referanser


## Litteratur
*
Malmberget

**Malmberget** (finsk: *Malmivaara*, lulesamisk: *Málmmavárre*) er et tettsted i Gällivare kommune i Norrbottens län i landskapet Lappland i Sverige. I 2010 hadde tettstedet  innbyggere.

På grunn av stedets gruvevirksomhet så har man måttet ''flytte hele byen'' - da fortrinnsvis til nabostedet Gällivare.

Malmberget er mest kjent for sine gruver. Malmutvinningen startet i 1741 på fjellet Illuvaara (lulesamisk:*Jiellevárre*), det fjellet heretter ble kalt *Gellivare malmberg*, og så bare Malmberget. Det første malmtoget ble lastet i 1888, det var begynnelsen på det store malmrushet som skulle komme til å forandre hele Malmfälten. I Malmberget var det arbeid å få, men ingen boliger – likheten med gullrushet i Nord-Amerika er slående. I Malmbergets første år bodde arbeiderne i koier som ble spikret sammen av brukte dynamittkasser.

Malmberget er også kjent for *Gropen* (egentlig *Kaptensgropen*), som deler tettstedet i to deler. Gropen ble dannet da man av sikkerhetsmessige årsaker rev bygninger i sentrum og deretter sprengte opp de gruvegangene som var under sentrum. I dag er gropen 250 meter dyp.  

Bebyggelse (blant annet de to kinoene Nordan og Roxy) og veier i det sentrale Malmberget er blitt revet / flyttet på grunn av rasfaren. 

I Malmberget ligger det store svenske gruveselskapet LKABs gruvemuseum. Der vises gruvebrytningens historie, fra malmens oppdagelse frem til våre dager. 

Malmberget hadde tidligere høyest befolkningstetthet i kommunen, men har de siste tiårene krympet i rask takt som en følge av at stadig større deler av samfunnet omfattes av det rasutsatte området og at det dermed oppstår boligmangel. Flere hundre leiligheter er revet / flyttet i løpet av de siste årene, blant annet boligområder som Bäckåsen og Tallbacka. Den siste tiden har flere frittliggende eneboliger blitt flyttet (på lastebil) fra Malmberget til et område mellom tettstedene Gällivare og Malmberget.

## Referanser
Fossebre

**Fossebre** (fra fransk *fausse braye*) er den nedre vollen i en vollfestning. I enkelte tilfeller kan fossebre ligge så lavt at en herfra bare kan bestryke vollgraven og den dekkede vei. Andre ganger kan den være anlagt så høyt at en også kan bestryke forterrengets glacis.
Simone Barone

**Simone Barone** (født 30. april 1978 i Nocera Inferiore) er en italiensk tidligere fotballspiller. Han var med på å vinne VM 2006 med det italienske landslaget.

## Klubbkarriere
Barone debuterte på førstelaget til Parma FC 4. mai 1997, i en kamp mot Atalanta BC. Deretter spilte han for Calcio Padova i Serie C1 i 1998, ASD FC Alzano i Serie B i 1999 og AC ChievoVerona i to år (2000 og 2001), før han gikk tilbake til Parma i 2002. I 2004 gikk han til US Città di Palermo for 5 millioner euro.
5. august 2006 gikk Simone til Torino FC for 2,7 millioner euro.

## Landslagskarriere
Barone debuterte for  18. februar 2004, da laget spilte uavgjort 2-2 mot . Han var med i Italias tropp under VM 2006, og kom to ganger inn som innbytter på veien mot VM-troféet.

## Referanser

## Eksterne lenker
*
Armin Only

**Armin Only** er en nederlandsk-basert internasjonal en-natts-dancefestival basert på fremføringer og musikk av Armin van Buuren. Temaet *Armin Only* er brukt både for enkeltkonserter og serier av festivaler (turneer) av Armin van Buuren siden 2005. Arrangementet består av musikk av eller støttet av Armin van Buuren, spilt av ham som DJ i tillegg til lysshow, fyrverkeri og live-opptredener av andre musikere og sangere.

I 2008 var temaet for akten *Imagine* og Van Buuren presenterte sitt nye album med samme navn.
## Referanser

## Eksterne lenker
* Offisielt nettsted
Pernille

**Pernille** er en opprinnelig dansk og norsk kortform av kvinnenavnet *Petronilla*, en latinsk feminin diminutiv form av det romerske familienavnet *Petronius* som har usikker opprinnelse. Navnet har blitt assosiert med greske *petros*, «stein», som også er opprinnelsen til mannsnavnet *[[Peter]]*.

## Utbredelse
*Pernille* var et populært navn på norske jenter på 1700-tallet og begynnelsen av 1800-tallet. Navnet ble igjen populært fra 1990-årene og hadde en popularitetstopp med 0,6 % i 2010.

*Pernille* er i dag et vanlig kvinnenavn blant annet i Danmark, mens *Pernilla* er vanlig i Sverige.

|}

## Kjente personer med navnet
Personene i listen er ordnet kronologisk etter fødselsår.
* Pernille Dysthe (f. 1961), norsk forfatter og journalist
* Pernille Rygg (f. 1963), norsk forfatter og oversetter
* Pernille Holmboe (f. 1977), norsk modell
* Pernille Sørensen (f. 1977), norsk komiker og skuespiller
* Pernille Wibe (f. 1988), norsk håndballspiller

## Litterær bruk
* Pernille er figur i flere av Ludvig Holbergs komedier. Navnet inngår direkte i titlene på *Henrik og Pernille* og *Pernilles korte frøkenstand*. Også i *Den vægelsindede* og *Den stundesløse* treffer man figurer med navnet Pernille. Mor Nille er en i figur i Jeppe på Bjerget.

## Annen bruk av navnet
* *Pernille* var blant de hundre mest brukte kattenavnene i Norge i 2014 og blant de hundre vanligste navnene på kyr i Norge i 1988.

## Navnedag
*Pernille* har navnedag i Norge.

## Referanser


## Eksterne lenker
*
Marco Amelia

**Marco Amelia** (født 2. april 1982 i Frascati i Roma) er en italiensk fotballspiller (målvakt) som spiller for Serie A-klubben AC Milan og .

## Klubb
Amelia er et produkt av AS Romas ungdomsavdeling. Han ble utlånt til Livorno i 2001, hvor han har vært siden, bortsett fra deler av sesongen 2003-04, da han var innom US Lecce og Parma FC. Han scoret et dramatisk mål for Livorno i en gruppespillkamp i UEFA-cupen 2006-07 mot Partizan Beograd 2. november 2006, og utlignet til 1-1. Det var første gang en italiensk målvakt scoret mål i en europeisk turnering.

Etter at Livorno rykket ned fra Serie A, ba Amelia om overgang til en annen klubb. 5. juni 2008 ble det klart at US Città di Palermo hadde sikret seg Amelias tjenester på permanent basis.

## Landslaget
Amelia var førstekeeper for Italias U21-landslag under EM for U21-landslag i 2004, og slapp inn bare fire mål på Italias vei mot mestertittelen. Han var også med på laget som tok bronsemedaljene under OL samme år.

Han debuterte for Italias A-landslag i en vennskapskamp mot  16. november 2005, da han kom inn som innbytter for Christian Abbiati 20 minutter før slutt. Dette var hans eneste opptreden for Italia da treneren Marcello Lippi valgte ham som tredjemålvakt etter Gianluigi Buffon og Angelo Peruzzi til VM 2006. Etter at Peruzzi la opp, har han rykket opp til å være landslagets andrekeeper, og han var i startoppstillingen for første gang i en vennskapskamp mot  16. august 2006.

Per 19. juni 2007 har Amelia spilt seks kamper for *Azzurri*.

## Referanser


## Eksterne lenker
* 
* 
* Karrierestatistikk på Livornos offisielle nettsider
Die Toten Hosen

**Die Toten Hosen** er et tysk rockeband fra Düsseldorf. De er en av de få tysk-talende rockegruppene som har opplevd flere tiårs lang popularitet.

Bandets navn betyr direkte oversatt til norsk «De døde buksene», men navnet har en litt dypere mening; «tote Hose» er et tysk uttryk som betyr «maktesløs», «livløs», «kjedelig», eller «ingenting skjer».

## Historikk
Samtlige medlemmer av Die Toten Hosen har sine egne artist-navn (se infoboks). Dette gjelder også tidligere medlemmer, med unntak av Jakob Keusen. Alle band-medlemmene er tyske; bortsett fra trommeslager Vom som er britisk. Vom kom inn og erstattet ex-trommis Wölli i 1999. Wölli forlot bandet på grunn av skadene han ble påført i en bilulykke. Wölli, som i sin tid erstattet trommeslager Trini Trimpop i 1985; den samme Trini som nå er bandets manager.

## Diskografi
### Studioalbum
* 1983: *[[Opel-Gang]]*
* 1984: *[[Unter falscher Flagge]]*
* 1986: *[[Damenwahl]]*
* 1987: *[[Never Mind The Hosen – Here’s Die Roten Rosen]]* (*Die Roten Rosen*)
* 1988: *[[Ein kleines bisschen Horrorschau]]*
* 1990: *[[Auf dem Kreuzzug ins Glück]]* (Dobbel-Disk)
* 1991: *[[Learning English – Lesson One]]*
* 1993: *[[Kauf MICH!]]*
* 1996: *[[Opium fürs Volk]]*
* 1998: *[[Wir warten auf’s Christkind]]* (*Die Roten Rosen*)
* 1999: *[[Unsterblich]]*
* 2002: *[[Auswärtsspiel]]*
* 2004: *[[Zurück zum Glück]]*
* 2008: *[[In Aller Stille]]*
* 2012: *[[Ballast der Republik]]*
* 2015: *[[Entartete Musik – Willkommen in Deutschland]]*

### Livealbum
* 1987: *[[Bis zum bitteren Ende]]* (konsertalbum)
* 1996: *[[Im Auftrag des Herrn (album)|Im Auftrag des Herrn]]* (konsertalbum)
* 2005: *[[Nur zu Besuch: Unplugged im Wiener Burgtheater|Nur zu Besuch]]* (MTV-Unplugged)
* 2009: "Machmalauter: Die Toten Hosen live in Berlin"

### Samlealbum
* 1993: *[[Reich & Sexy]]* (Best of-Album)
* 1994: *[[Love, Peace & Money]]* 
* 1999: *[[Crash-Landing]]*
* 2002: *[[Reich & Sexy II – Die fetten Jahre|Reich und Sexy II]]* (Best of-album)

### DVD & Blu-ray-utgivelser
* 2001: "En misión del señor - Live in Buenos Aires"
* 2002: "Reich & Sexy II: Die fetten Jahre"
* 2003: "Im Auftrag des Herrn/Wir warten auf's Christkind"
* 2004: "Rock am Ring LIVE!"
* 2005: "Heimspiel! Die Toten Hosen Live in Düsseldorf"
* 2005: "Nur zu Besuch: Unplugged"
* 2006: "3 Akkorde für ein Halleluja"
* 2008: "Hals + Beinbruch - Live bei Rock am Ring 2008"
* 2009: "Machmalauter: Die Toten Hosen Live"
* 2009: "Die Toten Hosen: Auf die harte Tour"

## Referanser


## Eksterne lenker
* 
* 
*
Richmond (Indiana)

**Richmond** er en by i Wayne County i delstaten Indiana i USA. Byen er fylkessete for Wayne County. Den ble grunnlagt i 1806, og fikk status som by i 1818. Byen hadde i 2000 et innbyggertall på 39&nbsp;124 og et areal på 60,3&nbsp;km².

Richmond ble bosatt i 1806 av kvekere fra Nord-Carolina, og byen er ennå hjemsted for flere kvekerinstitusjoner, som *Friends United Meeting*, *Earlham College* og *Earlham School of Religion*.

Richmond antas å være det minste stedet i USA med profesjonell opera og symfoniorkester.

Hovedveien Interstate 70 passerer gjennom Richmond.
__NOTOC__
## Kjente personer fra Richmond
* Mary Haas, lingvist
* Daniel Kinsey, olympisk gullmedaljevinner
* Orville Wright, luftfartspioner
* Wilbur Wright, luftfartspioner

## Vennskapsbyer
* Serpukhov (Russland)
* Daito, Japan

## Referanser


## Eksterne lenker
*
Kirsten Holst

**Kirsten Holst** (født 18. mars 1936 i Lemvig i Danmark, død 23. september 2008 i Vejle), fullt navn **Kirsten Johanne Holst Høybye**, var en dansk forfatter.

Holst ble flere ganger premiert for sine kriminalromaner og barnebøker, og skrev også kriminalhistorier for barn.

Holst var datter av en politimester og en musikklærer. Hun var fra 1958 til 1978 gift med den danske forfatteren Knud Holst, og var mor til forfatteren Hanne-Vibeke Holst.

## Bibliografi
* *De unge, de rige og de smukke* &ndash; (1976) 
* *Safty og smuglerne* &ndash; (1976) 
* *Døden rejser med * &ndash; (1977)
* *Safty og minktyvene* &ndash; (1977)
* *Ungerne og juvelrøverne* &ndash; (1977)  
* *Baggårdsrødderne* &ndash; (1978)
* *Syv til alters* &ndash; (1978)
* *Ungerne og sommerhusbanden* &ndash; (1978)  
* *Døden er en drøm* &ndash; (1979)
* *Safty og mafiaen* &ndash; (1979) 
* *Ungerne til søs* &ndash; (1979)
* *De lange skygger* &ndash; (1981)
* *Også om mange år* &ndash; (1981)
* *Det tomme hus* &ndash; (1982)
* *Fabriks-hemmeligheden* &ndash; (1982) 
* *Når det regner på præsten* &ndash; (1983) 
* *Puslespil* &ndash; (1983)
* *Safty og edb-mysteriet* &ndash; (1984) 
* *Se, døden på dig venter* &ndash; (1984)
* *Damen i gråt* &ndash; (1985)
* *Ishulen* &ndash; (1986)
* *Min ven Thomas* &ndash; (1987)  
* *Dødens dunkle veje* &ndash; (1988) 
* *Det skal nok gå, Solomon* &ndash; (1989)
* *Sov dukke Lise* &ndash; (1989)
* *Som ringe i vandet* &ndash; (1991) 
* *Mysteriet om det levende lig* &ndash; (1992) / Norsk oversettelse: *Det levende lik* (1993)
* *I al sin glans og herlighed* &ndash; (1994) / Norsk oversettelse: *Mord på Gran Canaria* &ndash; særtrykk, vedlegg til Allers (1998)
* *Rejsen til Betlehem* &ndash; (1996)
* *Var det kærlighed* &ndash; (1996)
* *Ludmilla og Klør Konge* &ndash; (1998) 
* *Mord i Skagen* &ndash; (1998)
* *Var det mord?* &ndash; (1999)
* *Nikki og bankrøverne* &ndash; (2001)
* *Ludmilla på sporet* &ndash; (2002)
* *Sin brors vogter* &ndash; (2006)

## Priser
* De gyldne håndjern (den danske Poe-klubbens pris for årets beste krimroman) 1981, for *De lange skygger*
* Forlaget Gyldendals børnebogspris (dansk) 1983
* Kulturministeriets Børnebogs-pris (dansk) 1982, for *Også om mange år*
* Kommunernes Skolebiblioteksforenings Forfatterpris (dansk) 1984, for *Også om mange år*
* BMF's Børnebogspris (dansk) 1987, for *Min ven Thomas*
* Harald Mogensen-prisen 2007, for *Sin brors vogter*

## Referanser


## Eksterne lenker
* 
* Kirsten Holst på Forfatterweb for børn og unge